Euskarak edertasun ezkutua du… and I think that’s beautiful | El Correo\nZurekinEuskarak edertasun ezkutua du… and I think that’s beautiful\nEuskarak edertasun ezkutua du… and I think that’s beautiful\nTwitterreko erabiltzaile batek hari bitxia zabaldu du egunerokotasunean erabiltzen diren hitzak aztertuta\nIZASKUN MOYANO Jueves, 1 febrero 2018, 00:28\nUrteak aztertzen diharduten arren, ezinezkoa da euskararen jatorria non dagoen jakitea. Ez du gainontzeko hizkuntzekin inolako zerikusirik, eta hauek guztiak baino askoz zaharragoa da. Aitonaren, aitonak belaunaldiz belaunaldi transmititu ostean, eta hainbat oztopo gainditu ondoren, egun gero eta hiztun gehiago batzen ditu euskarak. Gaztelaniarekin batera hizkuntza koofiziala da Euskal Herrian, baina hitz egiteko ohitura ez dutenek ikasteko zaila omen dela adierazten dute.\nTwitterreko erabiltzaile batek, @TheJasier, mezu hari bat idazten hasi eta asko izan dira berari jarraitu diotenak. Olerkari eta filologoak euskararen edertasun ezkutua erakusten du, egunerokotasunean erabiltzen diren hitzen jatorria eta esanahia azalduta. Besteak beste, ilargi, suhiltzaile, amona, izotz edota garagardo bezalako berbak aztertu eta azkenean ingeleseko ‘… and I think that’s beatiful’ esaldia jartzen die, hitzon jatorria zeinen polita den adieraziz.\nEuskaraz ez dugu ‘luna’ esaten, ‘ilargi’, baizik. Hau ‘hildakoen argia’ izango litzateke, and I think that’s beautiful.\nEuskaraz ez dugu ‘febrero’ esaten, ‘otsaila’, baizik. Hau ‘otsoen hilabetea’ izango litzateke and I think that’s beautiful.\nEuskara ez dugu ‘letra’ esaten, ‘hizki’, baizik. Hau ‘hitzaren zatia’ izango litzateke and I think that’s beautiful.\nEuskaraz ez dugu ‘abuela’ esaten, ‘amona’, baizik. Hau ‘ama ona’ izango litzateke and I think that’s beautiful.\nEuskaraz ez dugu ‘bruja’ esaten, ‘sorgin’, bazik. Hau ‘sortzaile’ izango litzateke and I think that’s beautiful.\nEuskaraz ez dugu ‘enamorado’ esaten, ‘maiteminduta’, baizik. Hau ‘maitasunak zauritua’ izango litzateke and I think that´s beautiful.\nEuskaraz ez dugu ‘arcoiris’ esaten, ‘ortzadar’, baizik. Hau ‘zeruko adarra’ izango litzateke and I think that’s beautiful.\nEuskaraz ez dugu ‘cementerio’ esaten, ‘hilerri’, baizik. Hau ‘hildakoen herria’ izango litzateke and I think that’s beautiful.\nEuskaraz ez dugu ‘desierto’ esaten, ‘basamortu’ baizik. Hau ‘hildako basoa’ izango litzateke and I think that’s beautiful.\nEuskaraz ez dugu ‘este’ esaten, ‘ekialde’, baizik. Hau ‘eguzkiaren aldea’ izango litzateke and I think that’s beautiful.\nEuskaraz ez dugu ‘hada’ esaten, ‘maitagarri’, baizik. Hau ‘maitatua izan behar duena’ izango litzateke and I think that’s beautiful.\nEuskaraz ez dugu ‘follar’ esaten, ‘larrua jo’, baizik. Hau ‘azala kolpatu’ izango litzateke and I think that’s beautiful.\nEuskaraz ez dugu ‘hielo’ esaten, ‘izotz’, baizik. Hau ‘garo hotza’ izango litzateke and I think that’s beautiful.\nEuskaraz ez dugu ‘delfin’ esaten, ‘izurde’, baizik. Hau ‘itsasoko txarria’ izango litzateke and I think that’s beautiful.\nEuskaraz ez dugu ‘cancer’ esaten, ‘minbizia’, baizik. Hau ‘min ematen duen bizitza’ izango litzateke and I think that’s beautiful.\nEuskaraz ez dugu ‘discusion’ esaten, ‘eztabaida’, baizik. Hau ‘baiezko eta ezezkoaren ekintza’ izango litzateke and I think that’s beautiful.\nEuskaraz ez dugu ‘policia’ esaten, ‘ertzain’, baizik. Hau ‘ertzaren zaindaria’ izango litzateke and I think that’s beautiful.\nGizarte Politikak 49 familia etxetik kaleratzea eragotzi zuen 2017an, Gasteizen Euskotreneko langileek euskarako B2 perfila izan behar dutela exijitu du LABek


Genetikaren ibilbidea (I): Ilarrei begira - Zientzia Kaiera\nEdozein zientzia ulertzeko, behar-beharrezkoa da bere historia. Gaur dakiguna bere garaian egindako galdera eta aurkikuntzei esker dakigu eta iraganeko zehaztapen horiek oinarri hartuta, galdera eta aurkikuntza berriak egiten ditugu. Agian, pentsa daiteke orain dela mende eta erdi gertatu edo egin zena aztertzea astuna izan daitekeela, baina ezta gutxiago ere. Gaur egun DNA edo gene bezalako kontzeptuak ezagunak baditugu ere, erronkez betetako pasarteak dituzte atzetik. Zientzia Kaierak genetika garatu eta moldatu dutenen ibilbide hori partekatzeko aukera eman didanez, hasieratik hasiko gara.\n1. irudia: Gregor Mendel, genetikaren aita. “Gregor Mendel Monk” Bateson, William – Mendel’s Principles of Heredity. A Defence. (Argazkia: Wikipedia CC by 4.0)\nGenetikaren ibilbidearen abiapuntua XIX. mendearen bukaeran dago, Brnoko (Txekiar Errepublika) Tomas Deuna abadetxeko soroetan, Gregor Mendelen eskutik. Mendelek 1856 eta 1863 urteen artean 2 hektareetan 29.000 ilar inguru landatu eta haien hainbat ezaugarri aztertu zituen. Matematiketan zuen formakuntza dela eta, ilarretan egiten zituen behaketei estatistika aplikatu eta ikusi zuen ezaugarri horiek patroi batzuk betetzen zituztela eta, hortaz, lege batzuk zeudela tartean. Urteetako lan horren emaitzak 1866an argitaratu zituen genetikaren hasiera jotzen den lanean.\nOlomouceko (Txekiar Errepublika) unibertsitateko bere irakasleek eta abadetxeko kideek inspiratuta Mendelek ilarrei aztertzeari ekin zion. Landareen hibridazioen eragina aztertu nahi zituen landareen hobekuntzari aplikatzeko; horretarako ilarrak aukeratu zituen. Mendelen legeak bezala ezagutzen direnak garatzeko Mendelek bi aukera zituzten ilarren 7 ezaugarri behatu zituen: haziaren itxura eta kolorea, loreen kolorea, lekaren itxura eta kolorea, loreen kokapena eta zurtoinaren luzera.\n2. irudia: Mendelen zazpi ezaugarriak. (Argazkia: Mariana Ruiz; Testuaren itzulpena: Josu Goñi Etxabe. Domeinu publikoko lizentzia.)\nHaziaren koloretik hasi zen: hazi horia eta berdea zuten landareak gurutzatu zituen eta hibrido hauen haziek bakarrik hori kolorea azaldu zuten. Ezaugarri bat bestea “menderatzea” izan zen Mendelen 1.go Legearen oinarria. Hibrido hauek gurutzatu zituen eta lau landaretik hiruk hazia horia zuten eta batek berdea. Horixe izan zen Mendelen 2. Legearen oinarria. Gainontzeko ezaugarriekin esperimentu saio bera egin zuen eta gauza bera ikusi zuen. Gainera ezaugarri horiek bakoitza bere aldetik heredatzen zirela behatu zuen, hots, haziaren itxurak eta koloreak ez zuten zertan lotuta egon, konbinazio posible guztiak lortzen baitzituen. Hori bai, proportzio desberdinetan lortzen zituen konbinazioak. Behaketa hau Mendelen 3. Legearen oinarria izan zen.\nMendelek meritu handia izan zuela aitortu behar da. Geneak edota kromosomak zer ziren jakin gabe “karaktereak” edo “herentzia-faktoreak” belaunaldiz belaunaldi transmititzen zirela ondorioztatu zuen. Zorte pixka bat ere izan zuela onartu behar da: aztertu zituen ezaugarriak gene bakarrari lotuta zeuden eta gene horiek ez zuten elkarrekiko loturarik. Gaur egun jakin badakigu hori ez dela beti horrela gertatzen: gene batek baino gehiagok baldintzatzen duten ezaugarriak daude eta gene batzuk batera heredatzeko probabilitatea handiagoa da beste batzuk heredatzeko probabilitatea baino. Bestalde, lortutako emaitzak hain borobilak izanda eta lotuta ez zeuden ezaugarriak aukeratu izana, susmoak sortu zituen bere garaian (1936 aldera) eta bakarrik egokiak ziren emaitzak argitaratu zituela iradoki zen. Hala ere, orain dela gutxi egindako lanek kritika horiek zorrotzegiak direla deritzote eta Mendelen lana zuzena izan zela aldarrikatzen dute.\nBeranduago ezagutu ditugun xehetasun horiek eta egindako kritikak alde batera utzita, gaur egun, Mendelek egindako lanak oraindik ere bere eragina mantentzen du: biologia eta matematikak modu eraginkorrean uztartu zituen lehenetarikoa izan zen eta gaur egun, Mendelek zabaldutako bideari jarraituta, ohikoa da matematika eta estatistika genetikan erabiltzea. Bere lana ere orain “genetika klasiko” bezala ezagutzen den genetikaren adarraren oinarri da eta “mendeldar ezaugarri” gene bakarrak baldintzatzen duen ezaugarriari esaten zaio. Izan ere, ezaugarri eta gaixotasun horiek biltzen dituen datu-baseak Online Mendelian Inheretance in Man izena du (ingelesez Gizakian Mendeldar Herentzia Online). Azkenik, Mendelen lanak “populazioen genetika” deitutako adarrean ere eragina izan du.\nGregor Mendelek ilarretan egindako lana erleetan ere aplikatzen saiatu zen, baina ez zuen arrakasta handirik izan, erleen gurutzaketa behar zen bezala egitea zaila baitzen eta hibridoek eragozpenak baitzituzten. Bizidunen herentzia ikertzeaz gain, Mendelek astronomia eta meteorologia jorratu zituen eta 1865ean “Austriako Meteorologia Elkartea” delakoaren fundatzailetako bai izan zen. 1868tik aurrera abadetxeko buru izendatu zuten eta bere karrera zientifikoa alde batera utzi zuen. 1884ean hil zen nefritisak jota.\nHala ere Mendelek ez zuen jakin berak eman ziola hasiera genetikari. Bere lana urteetan ahaztuta gelditu zen eta “genetika” hitza ez zen 1905era arte erabili jakintza eremu hau izendatzeko. Baina hori ibilbide honen hurrengo atalerako utziko dugu.\nArgitalpen-data: 2014/10/07 · Atala: Dibulgazioa, Kolaborazioak\n[…] 2014/10/07 Genetikaren ibilbidea (I): Ilarrei begira […]\nGenetikaren ibilbidea (II): Izena duen guztia bada – Zientzia Kaiera\n[…] ibilbidearen aurreko atalean, ahaztuta utzi genuen Mendelen lana zientziaren kaxoi batean, eta esan genuen “Genetika” hitza […]\nGene-aplikazioak, fidagarriak al dira? – Zientzia Kaiera\n[…] eta galdera-erantzunak. Adibidez, aplikazio batek badu Mendelen legeak ikasteko joko […]\nEuren burua etxekotutako azeriak – Zientzia Kaiera\n[…] Beliaiev genetista zen, eta Mendelen genetika zientzia faltsutzat hartzen zeneko garai eta herrialde batean bizi eta lan egin zuen. Herrialdea […]\nZelulaz (eta II) – Zientzia Kaiera\n[…] nukleo berriaren osaeran inplikatuta dauden prozesuak. Fenomeno zelular horien garrantzia soilik Mendel-en legeak berraurkitu ostean neurtu ahal izan zen behar bezala, herentzia-faktoreen garrantzia […]\nAkatsek genetikaren ikerkuntza oztopatzen dutenean – Zientzia Kaiera\n[…] Genetikan bada oso xelebrea eta ezaguna den akats bat: geneen izenak nahi gabe aldatzea. Arazo horren jatorria dago Excel edo Google Sheets programa ospetsuen autozuzentzaileetan. Autozuzentzaileek uste dute SEPT4 edo MARCH1 geneak datak direla eta “irailak 4” edo “martxoak […]\nEpigenetika helburu duten sendagaiak – Zientzia Kaiera\n[…] da genetikak gaixotasunen garapenean paper garrantzitsua jokatzen duela. Gure herentzia genetikoak gaixotasun […]


Tik bat - Amaia Ugalde - Anboto.org\nAmaia Ugalde 2017-05-12 08:30 Iritzia\nSoziologoen berbetan, tradizioak, gizartean normaltzat hartutako kontuak, eta funtzionatzeko erak aldatzea ez da batere gauza erraza. Zerk alda lezake gizarte bat? Armagabetze batek, agian? Independentziak? Gizarte mugimendu batek? Krisi ekonomikoak? Istripu nuklear batek?\nGurean, bada pertsonen harremanak guztiz aldatu dituen beste kontu bat; poltsikoan izango duzu, esku artean agian, poltsan.\nGaur goizean ere, itzartu, alarma kendu, eta mugikorrean zer berri dagoen begiratu dut. Eskura izaten dut normalean. Mahai gainean daukat orain, ordenagailuan idazten ari naizen artean, eta geroxeago agian kotxean ere nahiko dut eskura izatea, semafororen baten watsappak irakurtzeko edo.\nArratsaldean berandu banabil, ez naiz asko larrituko; koadrilako whatsappean “10 minutu” idatzi, eta listo. Gero, tabernako terrazan, bideo ikusgarri baten inguruan ibiliko gara, eta Wikipediara sartuko gara, aktore hura nongoa den edo herri hark zenbat biztanle dituen ikusteko.\nEta horrela, hamar minutuan sei bider begiratzen diot mugikorrari, erantzun baten zain (gero eta pazientzia gutxiago ote daukat?). Bakarrik nagoenean ere sarri begiratzen diot, ea zer berri dagoen. Aspaldi ikusi ez dudan lagun bati musu pilo bat bidaltzen dizkiot, eta kafea hartzeko geratu garenean, batere ez.\nAgian egunen baten egin beharko dugu. Euskaraz 24 ordu bizitzeko ekimenak egin dituzte ba? Bada, guk ere antzeko zer edo zer; mugikor barik bizitzeko 24 ordu, asteburu bat, hainbat egun. Erretiro espiritualak, abstinentzia sindromearekin egun batzuk pasatzea. Bai, egunen baten agian horixe beharko dugu. Egunen baten. Ala gaur?\nOrain bai: bi tik.\nElorrixoko kazetaria, euskaltzalea, bertsozalea... Batetik bestera nabil!


Euskararen egunak ~ Blog de Petronor\n17.11.15 Joseba Arruti No hay comentarios\nEuskararen Nazioarteko Eguna dator, urtero legez abenduaren 3an. Aurton euskaldun berriak hartuko dituzte ardatz ekitaldi eta agirietan, eta Euskal Autonomia Erkidegoko erakunde nagusiek adierazpen bateratu bat kaleratuko dute. Udalei ere proposamen zehatza egin zaie: 'euskaldun berri' izena ematea herrietako leku garrantzitsuren bati, kale, plaza zein aretoen artean aukeratuta. Hiriburuetakoek azaldu dute dagoeneko hori egiteko asmoa. Keinu indartsua da honakoa, euskararen etorkizunarekin estu lotutakoa, euskarara hurbiltzen diren hiztun berriek izango duten egundoko zereginaren berri ematen duena.\nIzan ere, euskararen inguruko ospakizunek aldarrikapenetatik haratagokoetarako balio behar lukete, egindakoak aintzat hartzeko noski, baina batez ere etorkizunera begirakoak ondo finkatzeko. Alde horretatik, euskal hizkuntzak orain arteko bidean jauzi berriak lor ditzan euskaradun direnen eguneroko konpromisoa ezinbestekoa da, hizkuntz komunitatera ahalik eta jende berri gehien erakartzearekin batera. Ez da nahikoa euskara ezagutzea, horrekin nekez lortuko baita benetako elebitasuna. Ohikoan erabiltzea da gakoa, plazara guztion ahotan jalgi dadin alea jartzea.\nTestuinguru honetan, sustapen lanetan egiten direnen artean 'Poziktibity' kanpainak aipamen berezia merezi du. Asteon izan du aipagai Hizkuntza Politikarako sailburuorde Patxi Baztarrikak, aurrekoaren baitako laugarren bideoaren aurkezpena egiterakoan. Horretan ere euskaldun berriak dira protagonista, horien "presentzia nonahi hedatzea" baitu helburu. Hala, bertokoen zein kanpotik etorritakoen artean euskara ez dakitenek berebiziko garrantzia dute aurrera begirakoan, eta euskal hizkuntzara erakartzeko apustua egin nahi da inoiz baino indar handiagoz.\nWebgune berri bat ere sortu du Jaurlaritzak guzti honekin lotuta: euskaldunberriakalea.eus izenekoa. Atari honetan testu labur bat jarri dute, egitasmoaren nondik norakoak azaltzeko asmoz. Hala dio, besteak beste: "Euskaldun berria da ez dakiena, hasiberria, ezagutzarik ez duena. Autoaren atzeko partean L-a daramana". Hortik abiatuta honakoa eskatzen du: "Utz ditzagun alde batera aldarrikapenak, etiketak, aurreiritziak. Esfortzuaren, kemenaren balioaz hitz egin dezagun. Merituez. Musutruk egiten diren gauzez. Euskaldun berriei euren erabaki eta esfortzua eskertzeaz hitzak berriz kalera ekartzeagatik". Mezu ederra da, definizioez baino areago borondatearen eta gogoaren balioaz hitz egin gura duena.\n1982an Euskararen Legea onartu zenez geroztik, sekulakoak eta bi lortu ditu herritarrek euskarari erakutsi dioten atxikimenduak. Desagertzeko zorian zegoena zeharo indaberritu da azken hiru hamarkadotan, eta aro digitalari arrakastaz ari zaio aurre egiten. Horrek ez du esan nahi aurretik bide luzea ez dagoenik, diglosia gainditu eta benetako elebitasuna erdietsi arte. Baina, ikuspegi historikotik, ikaragarria da 1968an euskararen batasuna abiatu eta 1979an koofizialtasuna lortu zenetik egindako guztia. Euskararen etorkizuna bermatuta dago belaunaldi askotarako, baina ezagutzatik praktikara dagoen aldea laburtzea eta hiztun berriak komunitatera ekartzea dira desafio nagusiak. Abenduaren 3koa ez da adierazpenetarako eguna bakarrik, norbanakoen konpromisoetarakoa izan behar baitu batik bat. Horiek lortuko dute urtero adierazpen gutxiago behar izatea.


XTRAZEX Malaga erosi batetik €49\nEffervescent pilulak Xtrazex potentzia erosi Malaga (Espainia)\nOrdena arrakastaz lortzeko Xtrazex Malaga, behar duzu:\nEl correo azkar entregatu Xtrazex at\nGaur egun, 50% off, bizkortu ordena orain Xtrazex prezio merkean.\nNon erosi Malaga Xtrazex\nIdatzi zure informazio pertsonala sartu eskaera inprimakia lortzeko berritzaileak effervescent pilulak potentzia Xtrazex Malaga prezio murriztua. Itxaron deia Kudeatzailea ordenatzen pilulak Xtrazexzuen zurekin harremanetan jarriko da. Ordaintzeko agindua bakarrik jaso ondoren pakete Malaga.\nXtrazex droga potentzia, eta horrek lagunduko aurre egiteko zutitzearen disfuntzioa eta luzatzeko sexu-harremanak. Gizon batzuek dira behartuta bizi hau miseria guztiak nire bizitza, baina horrek ez du esan nahi ezer egin daiteke egoera hori. Ordena Xtrazex prezio merkean guztiontzat Malaga (Espainia), beharrezkoa da horiek nor dira bizi sexu mailan arazoak. Da bereziki formulatu normalizatzeko gizonezkoen ugalketa-sistema eta bizi-kalitatea hobetzeko, pazientzia.\nNon erosi Xtrazex Malaga\nErosketa Xtrazex akzioak Malaga (Espainia), sartu zure telefono-zenbakia eta izena, eta Arduraduna zurekin harremanetan jarriko da laster buruzko aholkularitza erosteko eskakizunak Xtrazex. Ordainketa-paketeak ordaindu entrega courier edo postetxean. Zehatza prezioa bidalketa effervescent pilulak potentzia Xtrazex Malaga postariak zure helbidea desberdina izango da beste hiri Espainian, gure aholkulari esango Dizu zehatza prezioa bidalketa ondoren ordenatzen web orrian.\nErosi ahal izateko Espainiako beste hiri batzuk Xtrazex\nHiria Espainia non erosi Xtrazex Xtrazex\nXtrazex Madrilen Xtrazex Bartzelonan\nXtrazex Granada Xtrazex Sevillan\nXtrazex Tenerife Xtrazex Bilbon\nXtrazex Valentzian Xtrazex en Palma de Mallorca\nXtrazex Alacanten Xtrazex en Almería\nXtrazex in Aviles Xtrazex in Fuerteventura\nXtrazex in Heron Xtrazex Ibiza\nXtrazex Jerez de La Frontera Xtrazex La Coruña\nXtrazex Lanzaroten Xtrazex Las Palmas de Gran Canaria\nXtrazex Menorca Xtrazex Murtzian\nXtrazex Reusen Xtrazex San Sebastian\nXtrazex Santa Cruz de La Palma Xtrazex Santander\nXtrazex Santiago De Compostela Xtrazex Vigo\nErabiltzaileen iritziak Xtrazex Malaga\nGizonezkoen potentzia handitzeko produktuak taldeen arabera, horien osaera eta mantenugaien edukia. Nutrizio aholkuak eta errezetak. Kontraindikazioak\nEsleipena gizonezkoetan, zirrara: arau edo patologia\nZer egin bereizketa gizonen denean, ilusioa. Zer dira ezaugarri moco buruz ari gizonen osasun eta zer garapenari buruz patologikoko prozesuak.\nOrdena Malaga Xtrazex


Hezkuntza metodologiak eta teknikak\nPentsatzen irakastea: partekatzeko esperientzia bat\n"Irakasleak pentsatzen ikasteko estrategiak irakatsi behar dauz, eta ikaslearen ahalegina sustatu behar dau eskemak eraiki eta etengabeko ikaskuntza errazteko". Baina, zein mailatan jabetzen gara hezitzaileok alderdi horretaz?\nZer ikusi telebistan?\nTelebista, neurturik, entretenimendua ez ezik, gure seme-alabak hezteko edo eurekaz elkarrizketa interesgarrietan murgiltzeko tresna ere izan daiteke. Baina, zer ikusi?\nJarraian, ideia batzuk eskaintzen deutsuguz.


2016-09-16 - Urola Kostako Hitza : Urola Kostako Hitza\nIkastaro ugari eskainiko ditu udalak ikasturte honetan\nLana bilatzen edo lanaren kalitatea hobetzen laguntzeko eta euskaraz ez dakitenek lanerako euskara ikas dezaten saioak antolatu dituzte. Horrez gain, aisialdirako, hezkuntzarako edo garapen pertsonalerako ikastaroak ere izango dira. Eskoletan parte hartzeko izen-ematea zabalik da dagoeneko.\nHazparneren eta Azpeitiaren arteko senidetza indartzeko bilera egin zuten atzo, Azpeitian\nBeñat Intxauspe alkatea eta Xabi Haritschelhar zinegotzia etorri ziren Azpeitira. Datorren urtean, 30. urteurrenaren baitan egingo duten ekitaldi programa landu zuten.\nSormen proiektuetarako diru laguntza eska dezakete gazteek\n3.000 euroko partida bat bideratu du Gazteria sailak, eta kultura eta arteen arloan egindako lanak bultzatzea nahiz hedatzea du helburu.\nItxaspeko bidea itxi egin dute menditik harriak erori direlako\nCapsula eta 2Shock taldeen kontzertuak izango dira bihar, Azkoitiko plazan\nAzkoitiko tabernarien elkarteak antolatu ditu emanaldiak, eta 23:00etan hasiko dira.\nGetariako Udaleko euskara ikastaroetan izena emateko epea zabalik dago\nAzoka Herritiken murgiltzen hasi dira herritarrak\nGaur eta bihar ekitaldi ugari izango da herrian. Stock azoka, baserritarren postuak, tailerrak, kontzertuak, otorduak... denetarik izango da bi egunotan.\nIbai alboko horma egonkortzeko lanak ari dira egiten Azpeitian\nDuela egun batzuetatik ari dira lanean Loiolabide auzoan, igerileku ondoan.\nBuruz buruko 11. txapela lor dezake bihar Goikoetxeak\nHormaetxeari irabazi zion atzo Bilboko Bizkaia pilotalekuan jokatutako Buruz-buruko Txapelketako finalaurrekoa, bi setetan (12-7 eta 12-11). Finala bihar jokatuko du Olharanen aurka –Egigureni irabazi zion–, 17:45ean, Bilbon.\nHaurren parte hartzea bultzatu nahi du Herri Hezitzaileak proiektuak. Beharrezkotzat dute herriko eragile guztien inplikazioa, baita udalena eta ikastetxeena ere.\nAizarnazabalgo Sanmiel jaietako egitaraua kaleratu du udalak\nBihar hasi, eta urriaren 1era bitartean izango dira festak\nUdal elkarteak 11 lagun kontratatuko ditu, eta deialdian izena emateko epea zabalik dago


Haitiko kaltetuen aldeko kontzertua eskainiko du BOSek\nIgandean, Euskalduna Jauregian\nIgande honetan Bilboko Orkestra Sinfonikoak eskainiko duen kontzertu solidarioan bildutako diru guztia Haitira bideratuko du Medicos del Mundo gobernuz kanpoko erakundeak.\nHaitiren aldeko kontzertu solidarioa hartuko du igande honetan Bilboko Euskalduna Jauregiak. Bertan bildutako diru guztia Medicos del Mundo gobernuz kanpoko erakundeak kudeatuko du, lurrikararen ondorioz Haitiko kaltetuak laguntzeko asmoz.\nBilboko Orkestra Sinfonikoak, BOS, eta Bilboko Abesbatzak Beethovenen 9. sinfonia interpretatuko dute. Marta Ubieta sopranoa, Maria Jose Suarez mezo-sopranoa, Joan Cabero tenorea eta Fernando Latorre baxua izango dira eszenatokiaren gainean, Miguel Angel Gomez Martinezen zuzendaritzapean.\nSarrerak salgai daude Euskalduna Jauregiko txarteldegietan eta BBk-ko ohiko kanaletan. Prezioak 15 eta 25 euro bitartekoak dira.\nElkartasuna Donostian ere\nEuskadiko Orkestra Sinfonikoa, OSE, eta Donostiako Orfeoia beste kontzertu solidarioa prestatzeko batu dira, kasu honetan Donostian. Kursaalen izango da datorren otsailaren 27an eta 50.000 eta 60.000 euro bitartean biltzea espero dute, Gurutze Gorriak kudeatuko duena.


Eskerrik asko Aritz! - Goierriko Hitza : Goierriko Hitza\nKaixo Aritz, Hitz hauen bitartez, klubeko partaide eta zaletuei 2019/2020 denboraldiaren amaierarekin batera, Ordizia Rugby taldeko entrenatzaile taldeko ibilbidea amaitutzat ematea erabaki duzula jakinarazi nahi nieke. Ez zara kluba uzten ari, ezagutzen zaitugunok ondo baitakigu gertuago edo urrunago egon arren, kluba sekula ez duzula utziko. Taldea ere ez duzu uzten. Zurekin taldea eraikitzeko lan egiteko... Read More\nHitz hauen bitartez, klubeko partaide eta zaletuei 2019/2020 denboraldiaren amaierarekin batera, Ordizia Rugby taldeko entrenatzaile taldeko ibilbidea amaitutzat ematea erabaki duzula jakinarazi nahi nieke.\nEz zara kluba uzten ari, ezagutzen zaitugunok ondo baitakigu gertuago edo urrunago egon arren, kluba sekula ez duzula utziko.\nTaldea ere ez duzu uzten. Zurekin taldea eraikitzeko lan egiteko zortea izan dugun guztiok ondo baitakigu talde hau gutako edozeinena bezain zurea dela. Agian gehiago.\nTalde honen arrakastaren arrazoi handienetako bat horren natural ateratzen zaizun umiltasunez lan egiteko gaitasun hori da; Egoera guztien aurrean, onak ala txarrak, zure erantzuna beti berdina izan da: gehiegi erlaxatu gabe, hobetzeko lan egitea.\nZenbat gozatzen dugun lan hori egiten!!\nBadituzu beste gaitasun ugari, baina lan egiteko trebezi hori urrea da. Taldeari barruraino transmititu diozu, eta inguruko guztiak hobe egin gaituzu.\nBeste etapa bat hastea tokatzen zaizun honetan ez erlaxatu gehiegi. Egunerokotasunean ez zara gurekin egongo baño badakit hor jarraituko duzula, eta maiz izango duzu gure (nire) berri.\nKluba osatzen dugun guztion izenean, mila esker Aritz\nPertsonalki, biok bakarrik dakigu zenbat hazi garen, zenbat ikasi dugun, zenbateraino izan dugun elkarren beharra, zenbat gozatu dugun eta gozatuko dugun etorkizunean\nEskerrik asko, bihotz bihotzez, eta zorte etapa berri honekin Aritz!


Sagardui: AstraZenecaren txertoa lehen lerrotik kanpok osasun-langileentzat\nAstraZenecaren txertoa lehen lerrotik kanpo dauden osasun-langileengana irits liteke\nRadio Vitorian egin dioten elkarrizketa batean Gotzone Sagardui Osasun sailburuak baieztatu duenez, beheranzko joera nabaritzen hasi da kutsatze kopuruan, baina 'prozesua motela izango da'.\nUrkulluk espero du LABIren hurrengo bileran neurri zorrotzagoak hartu behar ez izatea\nAstraZenecaren dosiekin zertxobait bizkortuko da txertaketa erritmoa\nIritsi dira Oxford-AstraZenecaren txertoaren 1.600 dosi Ipar Euskal Herrira\nTabernen itxieraren aurkako helegitea aurkeztu dute EAEko Auzitegi Nagusian\nAstraZenecaren txertoaren 9.070 dosi gaur jasotzea espero du EAEk\nGotzone Sagardui Osasun sailburuari elkarrizketa egin diote astelehen honetan Radio Vitorian, eta bertan kontatu duenez, Espainiako Gobernua gaur hasiko da Astrazenecaren txertoaren ia 200.000 dosi erkidegoei banatzen; EAEk 9.000 dosi jasotzea espero du. Oxfordek eta AstraZenecak garatutako txertoaren dosiekin, hortaz, hiru dira dagoeneko EAEn jartzen ari diren txerto-dosiak.\nOrain, txertoa nori emango dioten zehaztea faltako litzakete. Euskal Autonomía Erkidegoa Osasun Batzordearen irizpenaren zain dago, baina, itxura guztien arabera, lehen lerroan lan egiten ez duten eta 55 urte baino gutxiago dituzten osasun-langileentzako izango da, Gotzone Sagardui Osasun sailburuak Radio Vitorian azaldu duenez.\nNolanahi ere, Osakidetzak "agertoki guztiak prest" dituela ziurtatu du eta asteburu honetan mugakide diren erkidegoekin harremanetan egon dela esan du sailburuak.\n80 urtetik gorakoak\nEspainiako Prebentzio Medikuntzako Elkartearen gomendioen arabera, gizentasun morbidoa edo Down sindromea duten 70 urtetik gorako pertsonak dira txertoa hartzen hurrenak. Dena dela, sailburuak esan du EAEren asmoa 80 urtetik gorakoekin jarraitzea dela.\nEgoera epidemiologikoari dagokionez, Osasun sailburuak esan du beheranzko joera ikusten hasi direla, baina prozesu motela izango dela. Ospitaleratzeen kopurua oraindik handia da, Sagarduiren hitzetan, eta, horregatik, jaitsiera hasten dela baieztatzen bada, oraindik bi aste faltako lirateke, gutxienez, ospitaleko presioak behera egiteko. Sagarduik gaineratu du 200era ez direla iristen koronabirus kasuak, baina gora egingo duela ohartarazi du.\nOstiral honetan LABIa bilduko da, eta gaur gune gorritik irten edo sartuko diren herrien zerrenda ezagutuko dugu. Bestalde, Eusko Jaurlaritzak eguerdira arteko epea du ostalariek lokalak ixteari jarritako helegiteari alegazioak aurkezteko. Gotzone Sagarduik ohartarazi duenez, itxiera eragozten bada, egoera korapilatu egingo da.


'Zainduz' eta 'Lagunkoia' programei berrekin die Arrigorriagak | Geuria\n‘Zainduz’ eta ‘Lagunkoia’ programei berrekin die Arrigorriagak\nNagusi bat, zaintzailearekin, Basaurin / Geuria\nUdaleko Gizarte zerbitzuek martxan jarri dituzte berriro Zainduz eta Lagunkoiako ‘Hiri Lagungarrien’ programa erreferenteak, Covid-19ak erangindako egoerak bertan behera utzi eta gero.\nZainduz programak mendetasun-arriskuan dauden zaintzaileei laguntza-zerbitzua eskaintzen die. Helburu nagusiak zaintzaileek eskaintzen dituzten zainketen kalitatea eta zaintzaile nagusien bizitza-kalitatea hobetzea, familien arteko erantzukizuna bultzatzea eta nork bere burua zaintzeko ezagutzak, jarrerak eta trebetasunak luzatzea da. Oinarrizko prestazioak informazioa, orientazioa eta formazioa dira eta mendetasun-arriskuan dauden pertsona zaintzaile ez-profesionalei zuzenduta daude, lehen mailako zaintzaileak edo senideak izan edo ez.\nUrritik abendura lau jarduera antolatuko dira: laguntza psikologiko taldeen sorrera, zaintzaileen egoera emozionala lantzeko; prestakuntzak, familia-zaintza hobea eskuratzen lagunduko duten tresnak eskaintzeko; zaintzaren Udal-zerbitzua, programaren koordinazioa, erakartzea eta hobetzeko informazio-aholkularitza, eta orientazio-zerbitzua eskaintzeko; psikoestimulazioa, narriadura kognitiboa eta funtzionala hobetu edo atzeratzeko. Jardueretan parte hartzeko Gizarte Zerbitzuekin harremanetan jarri behar da 944 02 02 05 telefono zenbakiaren bidez.\nBestalde, Lagunkoiako Hiri Lagungarria ere martxan jarriko dute berriro. Programa honen helburu nagusia Arrigorriaga adin guztientzako udalerrian bilakatzea da, zahartzaro aktiboa eta osasuntzutsuaren aldeko baldintza onenak sortuz eta bultzatuz. Helburu hori erdiesteko proiektuari jarraipena eman nahi diote, talde eragilea berriz bultzateko asmoarekin eta Covid-19ak eragindako beharrei erantzunez.\nSailkatuta: Arrigorriaga, lagunkoia, Laguntza, nagusiak, Zainduz, zaintzaileak\nKarlos Aretxabaleta ‘Txapel’ek ‘Larru Bero’ errelatu erotikoen bilduma autoargitaratu du\nMalmasingo Lagunak elkarteko Asier Ibarretxek ‘Arrigorriagako Hiztegi Toponimikoa’ aurkeztuko du Arrigorriagan\nEuskararen normalizazioari buruzko udal ordenantza eguneratzeko herritarren ekarpenak jasoko dituzte Etxebarrin\n210 arigunetik gora arituko dira Basaurin Euskaraldiaren bigarren edizioan


11-M: Bakearen eta Hitzaren Aldeko Ekintza Unibertsitatean - [International Network for Peace]\nCastelloko Jaume I Unibertsitateak eta Nafarroako Unibertsitate Publikoak, indarkeriarik-eza aktiboaren, bakearen eta elkarrizketaren aldeko elkarte aktibista den ArtamugarriaK taldearen ekimenez, proposatu diote unibertsitateko komunitateari eta gizarte osoari, 2009ko martxoaren 11n BAKEAREN ETA HITZAREN ALDEKO EKINTZA egitea, egun horretan Madrileko 2004ko atentatuaren urteurrena baita.\nEgun horretan, atentatu hartako biktimentzako omenaldia egiteaz gain, bakerako deia egin nahi da pertsonen eta kulturen arteko hitzen eta elkarrizketaren bidez, elkarbizitzarako oinarri gisa.\nBi unibertsitateotan ekintza parte-hartzailea egingo da, eta ekintza nagusia aulkiz osaturiko zirkulu bat egitea izango da, denon arteko elkarrizketarako gonbit gisa, eta bion arteko manifestu baten alde agertzea, 11-M: BAKEAREN ETA HITZAREN ALDEKO EKINTZA, ekintza bakoitzaren hasieran irakurriko dena.\nUnibertsitate campus bakoitzean ekintza hori diseinu autonomoz egingo da, eta egokitzat hartzen diren osagai artistiko eta parte-harztaileekin batera aurkeztuko da.\nUnibertsitatea ezagutzaren eta eztabaidarako leku nagusia delako ziurtasunez, hitza indarkeriaren aurrean ipintzen duena, unibertsitate guztiei dei egiten diegu hitzaren ospakizun honekin bat egiteko, eta bidenabar dei egiten diegu gizarte erakunde eta elkarte guztiei, eta gizarte osoari ere bai.\nMANIFESTUA: 11-M: BAKEAREN ETA HITZAREN ALDEKO EKINTZA\nGaur, 2009ko martxoaren 11n, asteazkenean, Madrilen duela 5 urte izandako atentatu latzaren biktimen –gizon eta emakume maitatuak guztiak– oroimena gogoratzen dugu, eta gerra eta indarkeria mota guztien biktimena ere bai.\nBaina egun horrekin ez dugu soilik beren oroitzapen bizia gogoratu nahi, baizik eta omenaldia egin nahi diegu beren balioarekin, beren testigantza eta lanarekin, gorrotoa sustatu beharrean, hitzerako deia egitera deitu diguten familiakideei eta erakundeei.\nHorrela, gure omenaldirik hoberena, gatazkak hitzen eta elkarrizketaren bidez konpontzea eta bakea sustatzen duen ekintza izan behar da.\nEta horregatik, gaur, Unibertsitatean, ezagutzaren eremu pribilegiatu honetan, unibertsitariok eta herritarrok, hitza ospatuko dugu ikasgeletatik aulkiak aterata, eta elkarrizketara eta bizikidetza baketsura gonbidatzen duen zirkulua osatuz aulkiekin.\nAulkiz osaturiko lagun arteko zirkulu honetara bakoitzak bere hitza ekar dezala eta elkarrizketan has dadila aldamenekoarekin eta oraingoz ezer ez badu konpontzen ere, ez dezala inoiz hitza indarkeriarekin ordeztu.\nZeren biktimen oroimenean pizturiko hitzean aurkituko baititu indarra eta irudimena, hitzak azkenik bere fruituak eman ditzan.\nGaur, 2009ko martxoaren 11n, asteazkenean, *Unibertsitatean hitzaren aldeko aulkien zirkulurako deia egiten dugu, eta espero dugu eredua uhinak bezala hedatzea gizarte osoan zehar.\n2009ko martxoaren 11n\n11-M ekimena: BAKEAREN ETA HITZAREN ALDEKO EKINTZA, 11-M:\nCastelloko Jaume I Unibertsitatea Nafarroako Unibertsitate Publikoa ArtamugarriaK …\n* Hasiera batean unibertsitateentzako deialdia dena, ekimenarekin bat egin nahi duen edozein leku edo eremu publikora ere zabal daiteke.


Petrolioak geldiarazi egiten du Libanoko su-etena eta Alaskako putzuak berriz irekitzea | Consumer\nPetrolioak geldiarazi egiten du Libanoko su-etena eta Alaskako putzuak berriz irekitzea\nBrentek 1,59 dolar jaitsi zuen atzo upel bakoitzeko, eta Texasek 1,25 dolar.\nPetrolioaren prezioek geldialdia egin zuten astelehen honetan, bai Londresko merkatuan bai New Yorken irekitzean, Libanoko borrokak bertan behera utzi eta BPk Alaskako ekoizpenaren erdia mantentzeko erabakia hartu ondoren.\nLondresen, irailean entregatzeko Brent del Mar del Norteko upela 1,59 dolar jaitsi zen (-% 2,10), eta 74,11 dolarretan geratu zen, uztailaren 31tik aurrera 73,70 dolarrera jaitsi ondoren. New Yorken, irailean entregatzeko Texas upelak 1,25 dolar (-%1,7) galdu zituen, eta 73,10 dolarrean geratu zen, uztailaren 20tik 72,60 dolarrera jaitsi eta gero.\nEtsaitasunak astelehen honetan amaitu ziren Libanon, hilabeteko borroka suntsitzaileen ondoren. “Zorte pixka batekin, su-etena izateak, hauskorra izan arren, gatazka ez dela Ekialde Ertainera (beste herrialde batzuetara) zabalduko esan nahi du”, esan zuen Bruce Eversek, Investec bankuaren analistak.\nPetrolio gordinaren prezioak jaitsi egin ziren, halaber, BP talde britainiarraren iragarkiaren aurkako erreakzio gisa. Talde horrek ostiralean erabaki zuen Alaskako Prudhoe Bayko petrolio-eremuan produkzioaren erdia mantentzea, eta, bitartean, korrosioak kaltetutako oliobideak konpontzen ditu.\nPetrolio-ontziak aurretik iragarri zuen eremu hori erabat itxiko zuela, AEBetako handiena. egunean 400.000 upel ekoizten dira, ekoizpen nazionalaren %8. Orain, egunean 200.000 upeleko ekoizpena mantentzea espero du.\nAlaska dolar Líbano-eu upel


Hamar galdera, zure dieta orekatua den jakiteko | Aldizkaria | EROSKI CONSUMER\nGure dietaren alde onak indartzea eta jokabide desegokiak antzeman eta zuzentzea da abiapuntua elikadura osasungarria eta orekatua egiteko\nEz dago zalantza handirik: uste dugun baino gehiago jaten dugu. Egun bakarrean, elikadurarekin zerikusia duten berrehun erabaki baino gehiago hartzen ditugu automatikoki, ia pentsatu ere egin gabe, eta erabaki horien ondorioz, behar baino gehiago jaten dugu, jabetu ere egin gabe. Eta ez gara ohartzen, halaber, zer-nolako ondorioak sortzen dituen gaizki jateak eta batere osasungarria ez den dieta egiteak: gizendu egiten gara, hainbat nahasmendu eta eritasun agertzen zaizkigu... Horretaz ohartzea da lehenbiziko pausoa, eta hobeki jaten ikasteko bitartekoak jartzea hurrena, modu osasungarriagoan eta orekatuagoan. Espainiako Estatuko herritarren elikadura-ohiturak direla eta, berriki argitaratu dituzte Elikadura arloko Segurtasunaren eta Nutrizioaren Espainiako Agentziak (AESAN) egindako inkesta baten emaitzak, eta argi eta garbi ikusten da jendeak gaizki jaten duela: herritarrak urrundu egin dira Mediterraneoko dietatik, gehiegi jaten baitute haragia, gatza ere komeni halako bi hartzen dute, eta fruta eta barazkiak, aldiz, behar baino gutxiago.\nOkerreko elikadura egiteak hainbat ondorio izaten ditu, eta gero eta sintoma gehiago ari dira agertzen eta finkatzen gure inguruan: jendeak makal sentitzen du bere burua, akidura kronikoa dauka, behin eta berriz izaten ditu hotzeriak eta infekzioak, gorabehera emozionalak, bat-batean jartzen da umore edo aldarte txarreko, eritasun kronikoak izaten ditu (gizentasuna, diabetesa, kolesterola, hipertentsioa, azido urikoa...), eta abar. Norberak zer jaten duen aztertzea funtsezkoa da (zer jaten duen maiz samar, noiz, zenbat, zerk eragiten duen elikadura-desordena), horrela lor daiteke-eta gure dietak zer alde on dituen jakin eta horiek indartzea, eta okerreko jokabideak antzeman eta zuzentzea, aldaketa dietetiko txikiak eginez eta denboran jarraipena emanez.\nElikadura-ohitura egokiak: ea zenbat puntu biltzen dituzun\nFruta freskoa egunero jatea = 1 puntu: Sasoian sasoiko fruta freskoa jatea aukera ona da oso: elikagarria eta gozoa da, eta modu onean egoten da. Otordutik otordura jateko, aperitibo egokia eta arina da, eta egunean bi errazio, gutxienez, hartuko ditugula ziurtatzeko modua. Frutek eta barazkiek energia (kaloria) gutxi ematen dute, eta ugari izaten dituzte zuntza, bitaminak, mineralak eta herdoilaren aurkako fitomantenugaiak. Gainera, zenbait eritasun kronikotatik babesten gaituzte: 2 motako diabetesa, bihotz-hodietako eritasunak eta minbizi mota batzuk.\nEntsaladak edo berdura berdeak bazkari eta afarietan = 1 puntu: Egunero entsalada pixka bat edo hosto berdeko berdurak jatea (letxuga, eskarola, txikoria, zerba, espinakak, brokolia, borraja, orburua, berroa...) ona eta lagungarria da organismoak toxinak eta erradikal libreak kanpora ditzan. Elikagai horiek, beren osaerari esker (potasio eta ur ugari dute, eta sodio gutxi), araztu egiten dute, eta eragin lasaigarria eta diuretikoa ere badute. Egunean bi errazio berdura eta barazki jatea komeni da (horietako bat gordinik, entsalada eran) eta hiru errazio fruta, eta horietako batek, gutxienez, C bitamina ugari eman ditzala (laranjak, mandarinak, marrubiak, meloia, eta abar).\nOsoko elikagaien aldeko apustua egitea = 1 puntu: Osoko aleek eta horietatik abiatuta prozesatzen dituzten elikagaiek, besteak beste arrozak, ogiak, pastak edo gosaritako zerealek (olo-malutak, arto-malutak, mueslia...) lagundu egiten dute gorputza arazteko prozesua, zuntz ugari eta herdoilaren aurkako gai asko dauzkatelako, eta energia iraunkorragoa eta bizitasun handiagoa ematen dute. Osoko irinarekin egindako ogia erosiz has gaitezke, eta, poliki-poliki, elikagai findu guztiak osokoekin ordezkatu.\nKarbohidrato konplexuak otordu nagusietan = 1 puntu: Karbohidrato konplexuek izan behar dute nagusi (osoko zerealek eta horien eratorriek, eta lekaleek), eta ez karbohidrato sinpleek (azukreak), eta dietako energia-iturri nagusiak ere horiek behar dute, osasun fisiko eta buru-osasun ona eduki ditzagun eta nahasmenduei eta eritasunei aurre har diezaiegun.\nArraina gehiago haragia baino = 1 puntu: Arrain zuria edo urdina izan daiteke, baina betiere haragia baino maizago agertu behar du ohiko dietan. Arrain urdinek, kalitate handiko proteinak edukitzeaz gain, omega-3 gantz azido saturatugabeak izaten dituzte, eta horiek mesede egiten dute bihotzeko eta hodietako nahasmenduak edukiz gero, murriztu egiten baitituzte kolesterol osoaren maila eta triglizeridoak. Errazio osasungarria 140 gramokoa da, eta haragiekin eta arrautzarekin txandakatzea komeni da, eta kalitatezko landare-proteinak eskuratzeko, lekaleekin eta zerealekin nahasian jatea.\nLekaleak: astean zenbait aldiz = 1 puntu: Puntu bat eskuratzen da astean bitan, gutxienez, lekaleak janez gero. Gainera, proteina-iturri onak dira, eta, alde horretatik, haragien ordezko izan daitezke. Astean haragi errazio bat gutxiago jateko, adibidez, ordezko ona izan daiteke dilistak arrozarekin prestatzea, edo fideo eta garbantzu zopa, edo kuskusa ilarrekin.\nGantz 'osasungarria' hautatzea = 1 puntu: Egunero edo ia egunero fruitu lehor eskukada bat (25 gramo) jatea modu osasungarri eta naturala da gorputzari gantz saturatugabe kardioprotektoreak emateko, baita herdoilaren aurkako gai ugari ere.\nGatza, neurrian: Gatz gutxiagorekin jateko, elikagai freskoak hautatzea komeni da modu industrialean egindakoen ordez (kontserbak, saltsak, hestebeteak...), sukaldean gatza neurrian erabiltzea, eta belarrak eta espeziak baliatzea platerei zaporea emateko. Egunean, gehienez ere, bost gramo gatz jatea komeni da, eta hor sartzen dira jakiak prestatzeko erabiltzen dena eta elikagai prestatuek daukatena.\nOliba-olio birjina beti eskura = 1 puntu: Ugari ematen ditu gantz monosaturatugabeak (azido oleikoa), E bitamina eta fitosterolak, guztiak ere konposatu kardioprotekteoreak eta gure osasunaren mesedekoak.\nElikagai naturalak eta sasoikoak = 1 puntu: Elikadura osasungarria gugandik hurbilenekoa da, errazena, sasoikoa eta naturalena. Era industrialean egindako produktuak edo aurrez prestatuak jatea azkarra eta erosoa da, baina kalte egiten dio dietaren kalitateari.\nDieta orekatua egiten al duzu?\n9-10 puntu: Bejondeizula! Dieta osasungarria eta orekatua egiten duzu, elikadura onaren bermea da emaitza hori, eta eritasunetatik babesteko bermea ere bai. Elikadura-ohitura egokiak betikotu egin behar dira, ongizatea eta osasun ona ekarri ohi dute eta.\n7-8 puntu: Dieta ona. Ohitura onak dira nagusi jateko orduan, eta gutxi kostako zaizu akatsak non dauden ikustea eta horiek zuzentzea.\n5-6 puntu: Hobetu egin behar duzu! Emaitza apal horrek adierazten du baduzula zer hobetua elikadura-ohituretan. Azter ezazu berriz ere gure proposamena, eta ikus ezazu nondik hasiko zaren.\n5 puntu baino gutxiago: Ez duzu gainditu! Jateko modua aldatzeko ordua da: akats asko eta larriak egiten dituzu elikaduraren ikuspegitik, eta kontzientzia hartu eta aldatzeko garaia da. Zure elikaduran hainbat gabezia daude, eta hainbat nahasmendu iragankor sor ditzake horrek zugan (gorabehera emozionalak, energia falta, kontzentrazio akatsak, umore eta aldarte aldaketak, digestio txarrak...), eta okerrera ere egin dezakete eta kroniko bihurtu (akidura kronikoa, heste minbera, gizentasuna, bihotz-hodietako nahasmenduak, endekapenezko eritasunak, osteoporosia, minbizia...).\nPDF: Egin klik hemen honako ekintza hau burutzeko: Informazio hau PDF bertsioan jaitsi (867 Kb)


Historiako Gorlako Igoera luzeena, domekan - Debagoiena - Goiena.eus\nHistoriako Gorlako Igoera luzeena, domekan\nXabier Urzelai 2017-03-23 18:00\nGorla lehenengo aldiz igotzen hasi aurretik ziklistek 65 kilometro egingo dituzte ordekan, Osintxu eta Zubillaga artean.\nZiklistek 125 kilometrotako lasterketa izango dute etzi; iazkoarekin alderatuta Gorla lehenengoz igo aurretik orain arte baino kilometro gehiago bete beharko dituzte txirrindulariek; 10:00etan hasiko dira lanean, San Martin plazan.\nInoiz baino pedalkada gehiago eman beharko ditu aurtengo Gorlako irabazleak, lasterketak iaz baino 15 kilometro gehiago izango ditu-eta. Hala, lasterketa urte gutxitan 90 kilometrotako lasterketa izatetik 125 izatera pasa da. Horrek aukera eman du garaipenerako hautagaien artean, igotzaile petoekin batera, beste perfil bateko ziklistak ere borrokan sartzera, eta ez hori bakarrik, taktikoki ere lasterketa irekiagoa izatea ekarri du. Hori bai, esperientziak erakusten du lasterketa irabazteko Gorlako lehenengo igoera –birritan igotzen dute mendatea– aurrean egin behar dela: "Ondoren, Aizpurutxon lo geratzen denak jai du, eta Deskargak ere min egin dezake", dio Xabier Aranzetak.\nLehendakari Txapelketan lehian dabiltzan taldeen artean, irteera puntuan egongo dira Lokatzatik pasatako Aritz Kortabarria (Eulen) eta Mikel Arregi (Debabarrena) antzuolarrak. Eta, Ampok ere ibarreko ordezkariak ditu.\nELKARRIZKETA: Xabier Aranzeta, Lokatza taldeko kidea\n"Itzalean egoten den norbaitek ezustea eman dezake domekan"\nUnamuno –ezkerrean– eta Aranzeta –eskuman– aurtengo taldeen aurkezpenean.\nLokatza Ziklismo Eskolako lagunak ohituta daude herriko lasterketa kuttuna antolatzera. Urteak daramatzate horretan –43. edizioa izango da– baina hala ere, aste berezia izaten da guztiendako, ez da aste normala. Prentsaurrekoak eginda daude, lanak aurreratuta daude, bakoitzak badaki non egon behar duen domekan. Lasterketa hastea falta da.\nZe itxura hartzen diozu aurtengo lasterketari?\nErronka bat dugu, eta da Gorlako Igoera eta Espainiako Kopako lasterketa bat, Valentzian egiten duten Momparler memoriala egun berean izango direla. Hori dela-eta, seguruenik lasterketara ez da iazko ziklista kopurua etorriko (204). Eta, Espainiako Kopa irabazteko lehian dabiltzan taldeak seguruenik Valentziara joango dira. Beste batzuk, ordea, batez ere talde euskaldunak, gurera etorriko dira. Beste talde askok banatu egingo dituzte lanak, ziklista batzuk Valentziara bidaliko dituzte eta beste batzuk gurera. Eta noski, ziklisten izenak ez dituzte azken ordura arte esango, beste taldeei pistarik ez emate aldera. Aste barruan, esaterako, Kataluniako, Galiziako eta Kantabriako taldeen deiak jaso ditugu, lasterketara datozela esanaz. Eta esaterako, Euskadi Fundaziokoak ere gurean izango dira.\nHorrenbestez, amateur mailako oilar batzuk Valentzian izango dira. Horrek handitu egiten du Bergaran irabaz dezaketen ziklisten zerrenda.\nBai, hala da. Nik uste dut aurten ezusteak egongo direla. Hau da, normalean beste batzuendako lanean itzalpean ibiltzen direnek aukera polita izan dezakete; igotzaile onak direnak, baina lautadan besteendako lanean indarrak xahutzen dituztenak. Argi horiekin. Izan ere, amateur mailako izen nabarmenetako batzuk Valentzian egoteak ekarriko du beste batzuek Gorlagatik apustu egitea.\nZe eragin izango du lasterketa hasieran kilometroak lautadan pilatzeak?\nDomekan Osintxu eta Zubillaga artean ziklistek bi joan-etorri egin beharko dituzte, hor luzatu dugu lasterketa. Horrek aukera emango die gazteei lasterketaz gehiago gozatzeko, lehen kilometro gutxi batzuk egin eta Gorlako lehenengo igoeran atzean geratzen zirelako. Eta horrekin batera, aukerak zabaltzen dira: tropela kontrolpean izan gura duen taldeak azkar joan beharko du, ihesaldi ahaleginak egon daitezke... Ikusteko dago zertan eragingo duen.


AZPEITIA (GIPUZKOA); Soreasu antzokian, 16:00etan eta 18:30ean.Ikusi gehiago\nHENDAIA (LAPURDI); Beltzenia frontoian, 11:00etan.Ikusi gehiago\nTOLOSA (GIPUZKOA); Leidor aretoan, 12:00etan eta 16:00etan.Ikusi gehiago\nDONOSTIA (GIPUZKOA); KORRIKA amaierako jaialdian, Alderdi Eder parkean, 17:00etan.Ikusi gehiago\nLAUDIO (ARABA); Faktorian, 17:15ean, Porrotx eta Marimotots.Ikusi gehiago\nELGOIBAR (GIPUZKOA); Kultur Etxean, 17:00etan eta 19:00etan.Ikusi gehiago\nMUNGIA (BIZKAIA); Olalde aretoan, 16:30ean eta 19:00etan.Ikusi gehiago\napirilak 02: AZPEITIA (GIPUZKOA); Soreasu antzokian, 16:00etan eta 18:30ean.\napirilak 03: HENDAIA (LAPURDI); Beltzenia frontoian, 11:00etan.\napirilak 09: TOLOSA (GIPUZKOA); Leidor aretoan, 12:00etan eta 16:00etan.\napirilak 10: DONOSTIA (GIPUZKOA); KORRIKA amaierako jaialdian, Alderdi Eder parkean, 17:00etan.\napirilak 26: LAUDIO (ARABA); Faktorian, 17:15ean, Porrotx eta Marimotots.\napirilak 29: ELGOIBAR (GIPUZKOA); Kultur Etxean, 17:00etan eta 19:00etan.\napirilak 30: MUNGIA (BIZKAIA); Olalde aretoan, 16:30ean eta 19:00etan.


Bizkotxaldeko hareazko parkea berritzeko 230.000 euro gehiago inbertituko ditu Basauriko Udalak | Geuria\nBizkotxaldeko hareazko parkea berritzeko 230.000 euro gehiago inbertituko ditu Basauriko Udalak\nGuztira 590.000 euro inbertituko lituzke Udalak Bizkotxaldeko hareazko parkea berritzeko. Aurrekontua urriko osoko bilkuran onartu eta gero, obrak adjudikatzeko lehiaketa publikoa abiaraziko dute.\nAurrekontua urriko osoko bilkuran onartu eta gero, obrak adjudikatzeko lehiaketa abiaraziko dute // Argazkia: Geuria\nBizkotxaldeko hareazko parkea berritzeko proiektua hobetu nahi du Basauriko Udalak eta horretarako aurrekontua handitzea proposatuko du urriko osoko bilkuran, ostegunean. Hain zuzen ere, 230.000 euro gehiago bideratu nahi ditu udal gobernu taldeak, eta hasierako 360.000 euroko partidara gehitu. Hau da, guztira 590.000 euro inguru inbertituko lituzke Udalak Bizkotxaldeko hareazko parkea berritzeko.\nAurrekontua handitzearekin batera, bi jolas-eremu berri sortzea da asmoa: alde batetik, haur-jolasetarako gune estali bat (450 metro karratu inguruko estalkiarekin), eta bestetik, robinia egurrezko osagarriak dituen beste gune bat, “non halako interrelazioa bilatuko den naturarekin eta inguruko arbolekin”, diote udal ordezkariek. “Oso zabala da eremua: aukera ugari eskaintzen ditu. Herritarrak aspaldi dabiltza gunea leheneratu eta birgaitzeko eskatzen, eta, beraz, parkea berriro toki atsegina bihurtu, eta, aldi berean, jolas-aukera handia izango duen proiektua gauzatu nahi dugu”, dio Asier Iragorri alkateak.\nHaur-jolasetarako gune estalian kautxuzko lurra jartzea aurreikusten da. Bigarren gunean, egurrezko osagaiak ipiniko dituzten horretan, ez dute estaldurarik jarriko eta lurra, zati batean, hormigoizkoa izango litzatekeela aurreratu dute: “Azalera osoa ez da hormigoizkoa izango. Belar naturala, artifiziala, zolarri eskuilatua eta kautxua ere egongo dira”, diote udal ordezkariek. Jolas berritzaileak eta inklusiboak jarriko dituztela diote udal gobernutik: “Lehenetsi dugu haur-jolas erreferentzial, berritzaile eta inklusiboak jartzea, Basaurin lehenagotik daudenen desberdinak”, dio Iragorrik.\nAurrekontua urriko osoko bilkuran (urriak 27) onartu eta gero, obrak adjudikatzeko lehiaketa publikorako lizitazio-fasea abiaraziko dute. Prozesua “ahalik eta azkarren” egitea nahi dute udal arduradunek.\nSailkatuta: Bizkotxalde, Hareazko parkea\nArrigorriaga eta Ugaoko trenbideak konpontzen hasi da Adif


Frutek eta barazkiek elikagai asko galtzen dute sukaldean? | Consumer\nFrutek eta barazkiek elikagai asko galtzen dute sukaldean?\nBarazkiak biltegiratzea, barazkiak egostea edo frutak zuritzea eguneroko eta beharrezko jarduerak dira sukaldean, baina elikagaien mantenugaiak galtzea eragiten dute.\nFruta eta barazkien mantenugai-galerak interes handia pizten du. Eta galdera batzuk ere bai. Komeni da fruta zuritzea edo elikagarriagoa da azalarekin jatea? Mikrouhinak irakinak baino bitamina gehiago kanporatzen ditu? Elikagaiak izozteak nola eragiten die zure elikagaiei? Antzeko galdera horiei eta beste batzuei erantzuteko, Dietista-Nutrizionisten Espainiako Elkarteko (GREP-AEDN) ikertzaile-talde batek dokumentu bat prestatu du, eskura dauden azterketak ebaluatu ondoren. Artikulu honek dokumentu honen alderdirik garrantzitsuenak laburtzen ditu, ohiko sukaldaritzek elikagai horien mantenugaiei nola eragiten dieten azaltzen du, eta aholku praktikoak ematen ditu haien propietateak ez galtzeko.\nSukaldaritza eta fruta eta barazkien mantenugaiak\nFruten eta barazkien manipulazioen artean, GREP-AEDNk sei ondorio hauek ebaluatu ditu: biltegiratzea, prozesu mekanikoak (ebakitzea eta zuritzea), hartzitzea, ontziratzea, bikarbonatoa gehitzea eta egostea. Ondorio argia du: “Komeni da fruta eta barazkien kontsumoa handitzea (barazki frijituena eta zukuena izan ezik), baina manipulazio edo egoste motak ez du esan nahi elikagaiak galtzea eragozten duenik”.\nBiltegiratzea. Frutak eta barazkiak metatzen diren tenperaturak eragin nabarmena izan dezake testuran eta egonkortasunean, baina ez nutrizio-balioan. Nolanahi ere, elikagai horiek hozkailuaren alderik epelenean kontserbatzea gomendatzen da, bi salbuespen izan ezik: tomateak eta fruta tropikal eta subtropikalak (aguakatea, banana, anana, etab.). ), hobeto kontserbatzen dira leku fresko batean, hozkailutik kanpo.\nIzozteak oso eragin txikia du elikagaien mantenugaietan. Elikagaien industriak barazkiak galdarraztatu egiten ditu izoztu aurretik, entzimak desaktibatzeko. Horrek murriztu egiten du zenbait bitaminaren maila (B1 eta C), baina bitamina liposolubleen maila handitu dezake, hala nola A eta E bitaminen maila.\nProzesu mekanikoak (ebaki eta zuritu). Fruta eta barazkiak moztu eta zuritu, zuntz eta bitamina gutxiago eman diezazkiokezu. Hala ere, alde batetik, ebaketaren ondoko eremuetan bakarrik gertatzen da hori, eta ez elikagaien barruan, eta prozesu mekaniko horiek elikagai, pronutriente edo substantzia fitokimiko jakin batzuen edukia edo aprobetxamendua handitu dezakete. Bestalde, murrizte hutsala da, elikagai horiek kontsumitzearen onurak kontuan hartzen badira.\nHartzidura. Barazkien hartzidurak B taldeko bitamina batzuen kontzentrazioa handitzen du. Barazki eta barazkien hartzidurak ekar ditzakeen beste onura batzuen euskarri diren ebidentzia gutxi daude.\nOntziratzea edo ontziratzea. Ontziratze- edo ontziratze-prozesuak mantenugai-galerak eragiten ditu, baina, kontserbazio-mota horrek biltegiratzeko denbora luzea ematen duenez, epe luzeko lermak hoztu, izoztu edo freskoenak baino txikiagoak dira. Garrantzitsua da nabarmentzea mineralak eta zuntz dietetikoa egonkorrak direla prozesu horretan eta kontserbak irauten duen bitartean. GREP-AEDNk gogorarazten du latako elikagai gehienek gatz (barazki ontziratuak) eta/edo azukre libre (fruta ontziratuak edo almibarretan) ugari dutela, eta, beraz, neurrian kontsumitzea gomendatzen du.\nBikarbonatoa gehitzea. Batzuetan, sodio bikarbonatoa gehitzen zaio egosketari, horrek barazkien gogortasuna murrizten duelako (hala badagokio) edo hostoen kolore berdea handitzen duelako. Hala ere, gehitzeak C bitamina asko galtzea dakar. Horregatik, ez da komeni bikarbonatoa maiz erabiltzea.\nEgostea. Egosteak eragin positiboa izan dezake fruta eta barazkietan (zenbait substantzia elikagarri gehiago aprobetxatzea, hala nola karotenoideak) edo negatiboa (bitamina gutxiago). C, B1, B6 eta azido folikoa dira tenperatura altuekiko sentikorrenak; mineralak (burdina eta kaltzioa, esaterako) eta makronutrienteak (koipeak, proteinak eta karbohidratoak), berriz, oso egonkorrak dira egosten direnean.\nEgoste-metodoei dagokienez, honako oinarrizko arau hau hartu behar da kontuan ahalik eta mantenugai gehien kontserbatzeko: elikagaia ahalik eta denbora laburrenean prestatzeko metodoak dira gomendagarrienak. Mikrouhinak, frijitzeak, salteatuak, labekatzeak edo elikagaia luzaroan uretan sartzen ez duen beste edozein prozedurak elikagai gutxiago galduko du. Hala ere, nutrizio-edukia nabarmen murriztuko da egosketetan tenperatura ertain eta luzeetan, batez ere, elikagaia ur ugaritan murgiltzen badugu eta egosketa-salda aprobetxatzen ez badugu.\nElikagaiak ez galtzeko aholkuak\nElikagaien mantenugaiak ahalik eta gehien kontserbatzeko, GREP-AEDNk aholku hauek eman ditu bere dokumentuan, etxeko manipulazioari dagokionez:\nZuritu eta moztu elikagaia prestatu eta/edo kontsumitu baino lehentxeago.\nBeratzeko denbora laburrak erabiltzea (hala badagokio).\nUrarekin eta elikagaiarekin kontaktu gutxi duten egosketak erabili (lurruna, mikrouhinak, frijituak, salteatuak, etab.). ).\nZaurituetan, itxaron urak irakin arte, elikagaia murgiltzeko.\nGehitu ozpin-zorrotada bat edo limoi-zukua egoste-urari.\nBarazkiak dente erara prestatu eta lehenbailehen hoztu.\nEgosketa-ura beste elikagai batzuk egiteko aprobetxatzea.\nAholku horiek garrantzitsuak dira, batez ere, Espainiako ugalketa-adinean dauden emakumeentzat, azido foliko gutxi hartzen baitute (etxeko manipulazioekiko oso sentikorra den bitamina).\nbarazkiak egosi pérdida nutrientes-eu pérdida vitaminas-eu


Belgikak Nagorno-Karabakh gatazkarekin amaitzeko ahaleginak egiten ditu - EBko berriemaileak\nBelgikan eramaten ahaleginak amaieran ekartzea Karabakh gatazka ra\nBelgika ahalegin berriak zuzentzen ari da Nagorno-Karabakh-eko gatazkari irtenbidea emateko, Europako izoztutako gatazka deituriko bat.\nDidier Reynders Atzerri Arazoetarako ministroa (irudian) esan zuen Benelux herrialdeak Armenia eta Azerbaijanen arteko harremanak normalizatzeko lan egingo zuela. Reynders, Europako Kontseiluko Ministroen Batzordeko presidentea, 60 herrialdeko enpresaburuen ordezkaritza bi herrialdeetara zuzentzetik itzuli berria da.\nNagorno-Karabakh-en izandako azken indarkeriaren inguruko kezka agertu zuen eta Azerbaijanen desplazatuen egoerak ere harrituta utzi zuela jakinarazi zuen. Armeniak Azerbaijan lurraldea okupatzeak eta bi bizilagunen arteko tirabirak milioi bat errefuxiatu eta barne desplazatu (IDP) sortu zituzten.\nReynders, Belgikako lehen ministroordeak, esan zuen: "Hau izan zen nire lehen bisita, eta badakit milioi bat pertsona inguru etorri zirela Armeniatik eta Nagorno-Karabakhetik. Herrialdea bisitatzen duten bitartean errefuxiatuekin eta desplazatu internazionalekin biltzea garrantzitsua dela uste dut. Ona da arazo honen neurria ulertzea. Europan errefuxiatuak onartzen ditugunean eztabaida handiak izaten ditugulako. Milioi bat pertsona desplazatu badituzu, ulertzen dut egoera guztiz desberdina dela.\n"Herrialdeko lurralde osotasunean Nagorno-Karabakh gatazkaren konponbiderako jarrerarekin bat gatoz", gehitu du Reyndersek. «Auzoko herrialdearekin, Armeniarekin, eta Nagorno-Karabakh okupazioaren inguruan eztabaidatu dugu, lehen lerroko istiluek kezkatzen gaituztelako. Pozik egongo gara inguruko bi herrialdeekin negoziazioetan zenbait aurrerapen ikusita. Jakina, gatazka bide militarren bidez konpontzea onartezina da, arazoa OSCE Minsk Taldearen esparruan konpondu beharko litzateke ".\nMinsk Taldea, OSCEk Nagorno-Karabakh gatazkari irtenbide baketsua emateko ahaleginen barruan, Frantzia, Errusiako Federazioa eta Estatu Batuak ditu buru. Reynders-ekin elkartu ondoren, Elmar Mammadyarov Azerbaijaneko Kanpo Politikako buruak esan du herrialdeak Europako herrialdeen "maila bikoitzeko" politikarekin jarraitzen duela. Reynders-en bisitak nazioarteko arreta berriro bideratu du gatazkan. Gaiari gaurkotasun handiagoa ematen zaio EBk maiatzaren 28an Rigako Ekialdeko Lankidetzaren Gailurrean Sobietar Errepublika ohien hainbat lurralde osotasunari buruzko ebazpena onartzeko asmoa duelako.\nGerra odoltsuak, 1980ko hamarkadaren amaieran piztu zen Armeniak Hego Kaukasoko auzokidearen aurka egin zituen lurralde aldarrikapenengatik, Nagorno-Karabakh-eko 700,000 zibil utzi zituen eta aldameneko eskualdeak, baita Armeniarekin eta Nagorno-Karabakh-ekin muga duten eskualdeak etxerik gabe ere. Gainera, 250,000 azerbaijaniar Armeniatik kanporatu zituzten eta errefuxiatu bihurtu ziren Armeniaren garbiketa etnikoko politikaren ondorioz Azerbaijanekin Nagorno-Karabakh gatazka sortu ondoren. Nagorno-Karabakh sobietarren osteko espazioan izoztutako gatazkak deituriko bat da. Hego Kaukasoko lurrik gabeko eskualdea da, jurez Azerbaijaneko lurraldean, baina de facto munduko edozein herrialdek aitortzen ez duen armeniarren babeseko erregimen separatistak zuzentzen du.\nArmeniak lurraldearen inbasioa 1988an hasi zen gatazka txikiekin, baina 1992an erabateko gerra bihurtu zen. 1994an gerra amaitu zenetik, Armeniako eta Azeriar ordezkaritzek Nagorno-Karabakh-en egoerari buruz hitz egin zuten. Europako Minsk Taldeko Segurtasun eta Lankidetzarako Erakundearen gainbegiratzea. Armenia Segurtasun Kolektiboko Itunaren Erakundearen parte da, hau da, Sobietar Batasuneko sei nazioen arteko aliantza militarra da, horien artean Bielorrusia, Kazakhstan, Kirgizistan, Tadjikistan eta Errusia. Azerbaijango% 20ko lurralde batzuk okupatuta daude aspalditik eta orain arte emandako urratsek ez dute inolako emaitzarik eman.\nJoan den hilean, Herbert Salber Hego Kaukasoko Europar Batasuneko ordezkari bereziak Armenia-Azerbaijan Nagorno-Karabakh gatazkan izandako egoera "ez dela onargarria" esan zuen eta gatazka ezin dela izoztutzat jo. Bitartean, Peter Tase AEBetako Marquette Unibertsitateko nazioarteko harremanen inguruko adituak EBri leporatu dio Azerbaijanen europar nahien aurrean "begi itsua" egitea.\n"EB ere Yerevanen alde egiten ari da, Armenia Errusiako satelite fidagarria izan arren. Azken honek Mendebaldeko eta EBko herrialdeen zigor ekonomiko handiak jasaten ditu ". "Armeniak, Eurasiako Ekonomia Batasuneko (EAU) kideak, ekonomia zikin eta azpigaratua du", esan zuen. "Moskurekin estuki koordinatuta dagoen kanpoko politika alboratua du. Hego Kaukasoko historia manipulatzeko kanpaina koherenteak egiten ditu. Azerbaijanen munduan kalte konponezinak eragiten ari da munduan ".\nTasek gaineratu du, bestalde, Bakuren kanpo politika eta jarrera nazioarteko arazoetan Europako Mendebaldeko beste edozein herrialde bezain heldua eta sofistikatua dela. "Azerbaijanen herrialdeko lurralde osotasun nazionala oztopatzen duten egungo oztopoen irtenbide baketsua sustatzea da Mendebaldeko pentsamendu moralaren eta tradizioen funtsezko balioetako bat", esan zuen. Zentro-eskuineko alemaniar europarlamentari batek webgune honi esan dio: "Azerbaijan mundu musulmanaren parte den herrialdea da. Aldi berean, Mendebaldeko munduko eredu eredugarria da, eredu bihur daitekeena. Baina ez da hain erraza Azerbaijan kokatzen den eremu geopolitikoan.Azerbaijaneko zuzendaritza ahalegintzen ari da hori lortzeko.\n"Egunero eta une oro ikusten dugu Azerbaijanen presioa egiteko saiakerak. Prentsa eta GKEak ere prozesu honekin bat egiten dute. Funtsak ere horretarako daude bideratuta. Zergatik da? Gaur egun, Azerbaijan egonkortasun, segurtasun eredu bat erakusten ari da eta garapena ".\nGaur egun Ukrainan bizi den egoera eta Karabakh Garaiko gatazkaren berri The Washington Times egunkarian argitaratutako azken agerraldian nabarmendu zuen Maayan Jaffe, Erredakzioko zuzendari ohia Baltimore Jewish Times. Honela idatzi zuen: "Elkarrizketak eta su-etenak saiatu arren, Errusiak sistematikoki jaten jarraitzen du Ukrainan. Amerikak, beraz, Errusiari zigor eta ondorio gehiago mehatxatzen jarraitzen du. Amerikak Europako aliatuak presionatu ditu Vladimir Putin Errusiako presidentearen aurrean jartzeko. - eta hori ona eta zuzena da.\n"Baina zergatik ez du Amerikak gauza bera egiten Kaukaso eskualdean, Azerbaijanen, bere aliatuagatik? Non dago koherentzia beharrezkoa AEBetako atzerriko politika iraunkor eta arrakastatsua lortzeko? 20 urte baino gehiago daramatza Armeniak etengabeko legez kanpoko okupazioa eta etnia garbiketa Nagorno-Karabakh-en eta ondoko beste zazpi eskualde Azerbaijanen - bere subiranotasuna eta lurralde osotasuna urratuz ".\nNagorno-Karabakh eta beste barruti horiek Azerbaijanekoak izan dira historikoki eta nazioarteko komunitateak Azerbaijanekoak direla aitortu du. Hala ere, bi hamarkada baino gehiago daramate okupazio armeniarraren menpe, 1992az geroztik, Europako Parlamentuak, NBEk, Europako Kontseiluak eta OSCEren ebazpenek armiarmen tropak azerbaiyan lurralde okupatuetatik berehala erretiratzea eskatu zuten arren.\nGai erlazionatuak:60 enpresaburuen ordezkaritzaElmar Mammadyarovezaugarrifull-imageKarabakhKarabakh gatazkaNagorno-Karabakh okupazioaOSCE Minsk TaldeaPeterPeter Tasegatazka bide militarren bidez konpontzeaTase\nMerkean osasun-laguntza probak garaietan: Bidean aurrera


Muskizko Udala - Muskizko Udalak aldagela berriez hornituko du Udal Pilotalekua\nMuskizko Udalak aldagela berriez hornituko du Udal Pilotalekua\nUdako hilabeteetan Muskizko Udal Pilotalekuko aldagelak berritzeari ekingo dio Muskizko Udalak. Muskizko azpiegitura honek kirol erabilera bakarrik ez, erabilera sozial eta kulturalak ere baditu Muskizko bizilagunentzat. Urteen joan-etorriek instalazioak kaltetu dituzte, eta gaur egun ez dituzte erabiltzaileen beharrak zeharo asetzen, hori dela eta, Muskizko Udaleko Gobernu Batzordeak instalazio hauek erabat berritu nahi ditu eta baldintza egokietan utzi, urtero-urtero bertan egiten diren jarduera horietan guztietan erabil daitezen.\nHori horrela izanik, dagoeneko 30 urte baino gehiago dituzten instalazioak berrituko dira. Obraren aurrekontu osoa 130.000 eurokoa da, BEZ barne, eta pilotalekuko obra honetan honako lan hauek aterako dira aurrera: aldagela eta komun publikoak moldatu, egokitu eta berritzea, eta mugikortasun murriztuko pertsonentzako komun egokitua eta irisgarria ipintzea. Erabiltzaileentzako armairu batzuk ere instalatuko dira aldageletan, eta garbiketako produktu eta tresnetarako biltegi txiki baterako kokaleku berria ere bilatuko da. Era berean, PVCzko arotzeria edo arotzeria metalikoa ipiniko da egurrezko arotzeriaren ordez. Horretaz gain, instalazio elektrikoa eta galdara ere berregituratuko dira.\nHirugarrenei trabarik ez eragiteko, obra hauek udako hilabeteetan hastea aurreikusi da, San Juan jaien ostean; izan ere, Udal Pilotalekua kirol eraikina da eta hainbat udal jarduera egiten dira bertan, esaterako, Barbadun Pelotazale Elkarteko asteroko entrenamenduak eta txapelketak, inauteriak, zakur erakusketak, azokak, Gabonetako Parkea, kirol jarduerak, herri martxak….\nMuskizko Udalak 3.200 euro bideratuko ditu, Muskizko Udal Pilotalekuko kantxako argiztatzea hobetzeko, horrela, gaur egun argi gutxiegi duten gune horietako argitasuna hobetu ahal izango da.


Adingabeen behin-behineko harrera: Aldi baterako neurria [2tik 1. orria] | Aldizkaria | EROSKI CONSUMER\nAdingabeen behin-behineko harrera: Aldi baterako neurria\nEspainian urtero hamar bat mila haur eta gaztetxo sartzen dira behin-behineko harrera zentro edo famili babespean. Haurrei famili aterpea eskaintzeko mekanismo sozial horren xedea senideekin bizi ezin diren adingabeei etxebizitza, erakunde-zentro edo familietan babesa eskaintzea da. Helburua, berriz, mutiko edo neskatoa harrera familian erabat integratzea eta bertan partaide izatea da, edo, egoitza babestuetan bizi direnean, ahalik eta bizimodu normalena egitea da.\nHaurrei laguntzeko figura hau behin betiko babes neurrietarako bidean (jatorrizko familiara itzultzea edo beste harrera-familia batean txertatzea, adibidez) urrats handia da baina, Adingabeen Babespe Juridikoaren 1/1996 Legeak xedatua duen moduan, behin-behineko harrera neurriak epe ertain edo luzerako eginkizuntzat har daitezke. Horrek esan nahi du adingabeak behin-behineko harrera egoeran hilabeteak edo urteak eman ditzakeela.\nAragoiko Gizarte Ongizateko Institutuak, Espainiako erakunde askotako datuak bildu ondoren, honelako ondorioak atera ditu: kasuen %70 - %75etan behin-behineko babespe neurria egoitzetan gauzatzen da (harrera zentro, etxebizitza babestu, pisu funtzional, egoitza txiki eta antzekoetan); gainerakoak, familietan (aurreadopzioak edo bestelakoak).\nAdingabeak behin-behingoz babesteko arrazoi nagusiak, kasuen %65 - %70etan, familiak emaniko tratu txarrak, axolagabekeria edo abandonatzea izan dira. Jokamolde lege hausleak, nerabezaroan bereziki, kasuen %15 - %20 dira; gazteaz arduratzeko familiaren behin-behineko edo erabateko ezintasuna edo gaitasun falta, %10 - %15.\nBehin-behingoz babestuta gertatzen diren adingabeen ezaugarri sozio-familiarrei goazkiela, kasuen %50 - %60etan "arrisku sozialeko" familietatik datoz gaztetxoak; %25 - %30etan, drogamenpekotasun edota alkoholismoarekin loturiko arazoak dituzte familiek; %15 inguru buru osasuneko arazoak dituzte senitartekoek eta %40 inguru, azkenik, arazo horietako bi baino gehiago nozitzen dituzten sendietatik datoz.\nZer da adingabeen harrera?\nMekanismo edo figura honi esker, babesik gabe dauden umeen ardura osoa ("hazi eta hezi", esaera zaharrean) pertsona edo familiek bereganatzen dute familia biologikoak eginkizun hori bete ahal izan arte, umeak bere sendiarekiko harremana eten gabe eta adopzioa egiteko aurrerapausoa izan gabe. Kontua da adin txikiko pertsona batez arduratzea, era guztietako arrazoiak medio -ekonomia, legea, osasuna-, bere familiak ezinezkoa duen bitartean.\nZenbat harrera mota daude?\nAdingabeaz nor arduratzen den eta harrerak zenbat irauten duen kontuan izaki, babes aldi hori soila izango da bi urte baino luzeagoa ez denean. Plegu horretan norbere familiak edo besteren familiak egingo dio harrera gaztetxoari, adin txikikoaren eta hartzaileen arteko loturarik dagoen kontuan izanik. Lehentasuna aurrenekoak du haurra famili girotik ateratzeari saihets egiten diolako. Beste harrera mota bat iraunkorra da: hainbat urtetan luzatu egin daiteke, are haurra adinez nagusi izan arte. Horrelako kasuak, guraso biologikoen itzulera zailtzen, okertzen edo nahasten denean agertzen dira (mendekotasunen ondoriozko arazoak, psikologikoak, kartzela zigor luzeak, etc.). Egoitzetako babesa egiten da adingabeak pisu eta zentro instituzionaletan bizi direnean. Hona bestelako babespe batzuk: administratiboa (Administrazioak agindu eta ikuskatua denean -gurasoak aldi baterako atzerrira lanera doazenean, adibidez-), asteburu eta oporraldietako babespea (honelakoetan, harrera familiari familia laguntzaile deritzo): urterik urte Sahara edota Txernobildik datozen umeekin jazotzen da.\nBabespe espezializatua, azkenik, berariazko hezkuntza edo arreta bereziagoaren premia duten (ezgaitasun fisiko, psikiko edota sentsorialak, jokamoldearen trastornoak, gaixo kronikoak, etc.) gaztetxoei famili giroa eskaintzean datza.\nHurrengo orrira joan: Nork egin dezake adin txikikoaren harrera? >>\nPDF: Egin klik hemen honako ekintza hau burutzeko: Informazio hau PDF bertsioan jaitsi (437 Kb)\n[1. orria] Aldi baterako neurria\n[2. orria] Nork egin dezake adin txikikoaren harrera?


Miguel Anzizar eta Koro Elizondoren gaztak irabazi du aurten ere Sunbillako gazta lehiaketa - Malerreka - Erran.eus\nTtipi-Ttapa 2017-03-28 07:55\nZare ederra lortu zuen Eneritz Lantz, zenbaki sariduna atera zuen neskarekin.\nAsteburu Kulturala borobiltzeko, 25 eskulangile elkartu ziren igandean X. Artisau Ferian\nBertze urte batez, giro ederrean joan da aurten ere Sunbillako Asteburu Kulturala. Ortziralean hasitako ekitaldiak borobiltzeko igandean, Artisau Feriaren hamargarren edizioa egin zen, 25 eskulangileren parte-hartzearekin. Gazta lehiaketan, iaz bezala, Miguel Anzizar eta Koro Elizalderena nagusitu zen.\nOrtzirale arratsaldeko 4:30ean haurrek eman zioten hasiera Asteburu Kulturalari txokolatada eder batekin eta Jokulandiaz gozatzeko aukera izan zuten. Arratsaldeko 7:30ean Ulibeltzak elkartera bildu ziren ikusle guztiak Alicaté (la gramola del amor) ikusteko, aditzeko eta muxu aunitz emateko aukera izan zen. Bikote bikaina eta ikuskizun paregabea. Ondotik afari autogestionatu ederraz gozatzeko aukera izan zen. Bustitzen mus txapelketa izan zen eta 6 bikotek parte hartu zuten. Irabazleak Jon Mitxelena eta Mikel Etxekolonea izan ziren eta bigarrenak Agurtzane Zubieta eta Gorka Arretxea. Larunbatean, eguraldi txarrari aurre eginez, gutti batzuk elkartu baziren ere beraien mendi ibilaldia egin zuten Suspirora, bertako bordan gosaldu eta buelta. Goiz eta arratsaldean haurrek berriz ere Jokulandiak ekarritako koltxoneta, zezena, bizikletak, eta bertze jostailuetan ibili ziren. Arratsaldean txintxon (12 partehartzaile) eta mus txapelketa (6 bikote) jokatu ziren Fonda ostatuan. Txintxonean irabazlea Jon Aranbillet izan zen, bigarrena Unai Bereau eta hirugarrena Maxux Maritorena. Musean, berriz, Jaione eta Josune Otxandorena izan ziren irabazleak eta bigarrenak Luzio Irazoki eta Iker Espelosin.\nOndoren trikipoteoan ibili ziren herrian barna eta ondoren 50 lagunek Ariztigain kanpinean afaria eta juerga egiteko aukera ederra izan zuten.\nX. Artisau feria eta gazta lehiaketa igandean\nIgandean, X. artisau feria eta gazta lehiaketa frontoian egin zen. 11.30ean herriko dantzariek beraien emanaldia eskeini zuten frontoi atzekaldeko plazan. Arratsalde partean berriz ere feria ikusteko aukera izan zen. Guztira 25 artisau zeuden beraien artean Sunbillako talogileak. Hauek lan bikaina egin zuten egun guztian zehar, zeukaten guzti guztia salduz. Arratsaldeko 7etan zare eder baten zozketa izan zen eta gazta lehiaketaren sari banaketa egin zen. Gazta lehiaketan lehenengo saria, iaz bezala, Migel Anzizar eta Koro Elizondoren gazta suertatu da (saria Oier Petrirena ilobak jaso zuen). Bigarrena, Estamoa baserriko Maxux Maritorenarena, eta hirugarrena Xibolako Xanti Espelosin-ena. Zare ederra berriz Eneritz Lantzek eraman zuen. Guztira 1000 boleto saldu ziren.\nTtipi-Ttapa 2017 mar 28 Malerreka Sunbilla


Dominatua - Wikipedia, entziklopedia askea.\nDominatua Erromatar Inperioko bigarren eta azken fasea izan zen. Hitza latinezko dominus (jauna) delakotik dator. Diokleziano jotzen da Dominatuko lehenengo agintaritzat.\nPrintzipatuan, Inperioko lehendabiziko fasean, Errepublikako erei eta ohiturei eutsi zitzaien, legalki Errepublika inoiz ez baitzen abolitu. Fase hori III. mendeko krisialdiarekin bukatu zen (235-375).\nKrisialdia amaitu zen Dioklezianok boterea hartu zuenean. Errepublikako era eta ohitura zaharrak bertan behera utzita, gobernu-sistema erreformatzeari ekin zion, zaharkituta zegoelakoan. Tetrarkia sortu zuen Dioklezianok. Horren bidez, Inperioa lau eremutan zabaltzen zen, bakoitza bere agintariarekin. Agintari guztiek princeps titulua arbuiatu zuten. Ekialdeko gobernu-sistemaren ereduari jarraituz, agintaria gurtzeko ohitura indarrean jarri zuten.


Hala Bedi Bi euskara hutsezko irratia sortu da\nEuskara espazioak irabazten ari da gutxinaka. Iragan abenduaren 28tik aurrera, irratietako uhinetan ere presentzia handiagoa du, Hala Bedi Bi “euskara hutsezko irrati librea” jarri baita martxan. FMko 88.8 frekuentzian izango dugu entzungai. Proiektuan parte hartuz edota berau kontsumituz, euskaltzaleoi dagokigu orain berau hauspotzea. Euskalerria irratiari dagokionean, irratia lizentziarik gabe uzteko prozesua irregularra izan zela eta, prozesua baliogabetu du Auzitegi Gorenak. Denak ez dira berri onak ordea, Sopelako udalak laguntza ukatu baitio UKBERRI.NETi.\nHala Bedi irratiak euskara hutsezko bigarren emisio bat jarri zuen martxan abenduaren 28an. Ahotsik gabekoei ahotsa ematea xede duen irratiak 30 urte bete dituenean, euskara hutsezko irrati libreak lehen urratsak eman ditu. 88.8 FMan izango dugu aurrerantzean entzungai. Irrati gasteiztarrak emandako pausoarekin, espazio berri bat irabazi du euskarak.\nIrratiaren aurkezpen testuan adierazi zutenez, euskara hutsezko irratia martxan jarriz “historia idazten” ari dira, “euskaraz eta euskaratik” noski. Gasteizen “dardara” sentitzen omen zen estreinako saioan. Hala Bediren 30. urteurrenean “hau dena, euskaraz egiteko ordua ailegatu dela” iritzi dute bertako kideek.\nBi urte pasa dira Hala Bedik euskara hutsezko bigarren emisio bat abian jartzeko asmoa zuela iragarri zuenetik. 2012ko otsailean Eusko Jaurlaritza irrati lizentzia berriak banatzeko lehiaketa martxan jartzekotan zen eta Gasteizen banatzeko ziren lizentzia guztiak erdarazko irratientzat izango zirela aurreikusten zuten. Hori zela medio, “dialaren aniztasuna bermatzeko gure erantzukizun sozialtzat hartu genuen euskarazko proiektu bat martxan jartzea”. Ekinez, lortu dute Gasteizen euskara hutsezko irrati libre berri bat entzun ahal izatea: FMko 88.8 frekuentzian. Hasiera batean behintzat, musika eta gai ezberdinen inguruko mikro-irratsaioak izango dira Hala Bediren bigarren ahotsa osatuko dutenak. Denborarekin egitasmo berriak gehituz joango zaizkio emisioari.\nBestalde, euskal hedabideei lotuta, Euskalerria Irratia lizentziarik gabe uzteko prozesua baliogabetu du Auzitegi Gorenak. Era horretan, Auzitegi Nagusiaren epaia berretsi du, irratia lizentziarik gabe uzteko prozesua irregularra izan dela argudiatuz. Jada hiru bider ebatzi dute bera epaileek. Euskalerria Irratiko zuzendari Mikel Bujandaren aburuz, “pozteko moduko albistea da”, nahiz eta “helmugara” oraindik ez direla iritsi gogorarazi duen. Berak esan legez, oraindik ez daukate lizentzia eskuan.\nAzkenik, Sopelako Udalak UKBERRI.NET Uribe Kosta eta Erandioko agerkari digital euskaldun bakarra baztertu egin du 2013an kultura jarduerak bultzatzeko diru-laguntzak banatzerakoan. Horren aurrean Iñigo Fernandez de Martikorena Ukberri elkartearen ordezkariak UKBERRI.NETek helegitea jarriko duela jakinarazi du. Irakurleek, baina, ez dute zertan kezkatu. Sopelako Udaletik jasotako mespretxuaren ostean, agerkariaren erredakzioak Sopelan gertatzen deneko informazioa kaleratzen jarraituko duela adierazi du, “orain arte bezala edo indar handiagoz”.\nEuskaldunok gara euskal hedabideen arnasa. Guk bultzatu behar ditugu beraz, berauek kontsumituz zein ahal dugun moduan sostengatuz.


Beraz, arrianismoa kristautasun ez trinitarioa dela esaten da, hau da, ez duela hirutasunean sinesten gaur egungo kristau eliza gehienek egiten duten bezala. Bere arabera, Jesus ez zen Jainkoa, gizaki berezi bat baizik. Jainkoak Jesus aukeratu zuen misio berezi bat aurrera eramateko, eta horregatik dei ziezaiokeen Jainkoaren Seme. Hala ere, bai gorputzez baita arimaz ere Jesus gizaki arrunta zen. Jainkoak sortua zenez, ez zen betierekoa, Jainkoa izan behar den bezalakoa.\nOrriaren azken aldaketa: 7 urtarrila 2021, 14:21.


ek-ren arabera, PIP inplanteek beste protesi batzuek baino arrisku gehiago dute. | Consumer\nek-ren arabera, PIP inplanteek beste protesi batzuek baino arrisku gehiago dute.\nHala ere, jakinarazi du aste gutxitan eta datu gutxirekin egindako txosten batean oinarritu dela.\nEuropako Batzordeak adierazi duenez, ez dago frogarik Poly Adopte Prothèse (PIP) inplante polemikoek beste protesi batzuek baino “arrisku handiagoa” dutela. Hala ere, ohartarazi zuen aste gutxiren buruan eta datu gutxi batzuekin egindako txosten baten ondorioak direla; beraz, emaitzak kasuz kasu alda daitezke.\n“Ez dirudi arriskua handiagoa denik horrelako inplanteak egiten dituzten pertsonentzat, beste inplanteak daramatzaten pertsonekiko”, adierazi zuen Frédéric Vincent Erkidegoko Osasuneko eledunak, eta adierazi zuen egoera Erkidegoko Gobernuaren batzorde zientifiko batean aztertuko dela. Hala ere, txostenaren ondorioek ohartarazten dute erregistro fidagarririk ez izateak zaildu egiten duela egoera aztertzea; izan ere, banatutako loteak “oso desberdinak izan daitezke batetik bestera”, eta arrisku-faktoreen artean beste kanpo-elementu batzuek eragiten dute, adibidez, esku-hartzeak egin diren baldintzek.\nErkidegoko Gobernuak, urte hasieran, lehen ebaluazio hori bultzatu zuen PIP protesiek sortutako alarma justifikatuta ote zegoen aztertzeko, eta, aldi berean, “hutsuneak” onartu zituen Europa mailako gailu medikoen kontrol-arauetan, eta estatu kideei eskatu zien beren zaintza-sistemak indartzeko. Orain arte, bost estatu kidek -Frantzia, Alemania, Herbehereak, Txekiar Errepublika eta Belgika- PIP fabrikatzailearen inplanteak kentzeko gomendatu diete pazienteei. Europako Erkidegoko Gobernuak puntu horri buruzko gomendioak egitea saihestu du; izan ere, berriro dio, “estatu kideei dagokie” neurri hori.\nVincentek azaldu zuenez, kasu horren arriskuak aztertzeko behar diren datuak “oso zailak dira biltzen eta, batzuetan, ebaluazio zaila egiten zaie”. Gainera, kontuan hartu beharreko beste elementu asko daude “herrialde batetik bestera izugarri alda” daitezkeela, adibidez, inplanteak jartzeko egin den esku-hartzea. Europako Erkidegoko bozeramaileak onartu zuen “ohiz kanpoko iruzurra” dela, “zabaltasuna, iraupena eta hedadura” direla eta. Era berean, azpimarratu zuen Europan badirela arau batzuk “Europan segurtasuna indartzeko” Erkidegoko merkatuan dauden “10.000 gailu mediko mota (protesiak)”, hiru eskalatan banatuak, pazientearentzat duten arrisku-mailaren arabera.\nEstatu kideek beren lurraldean produktu horien kontrolean duten zeregina “erabakigarria” da, eta, horregatik, Bruselak gomendio-zerrenda bat prestatu du gobernuek aplika ditzaketen neurriak “berehala” indartu ditzaten. Egin daitezkeen ekintzen artean, adibidez, herrialdeko agintariek “ezusteko ikuskapenak” bultza ditzakete fabrikatzaileen instalazioetan iruzurra saihesteko, Vincentek azaldu duenez, PIP kasuaren akats nagusietako bat da fabrikatzaileari aldez aurretik jakinarazi zitzaiola kontrolpean egongo zela. Estatu kideek beren lurraldean merkaturatzen diren “gailuen kontrolak indartu” ditzakete.\narrisku EE igual-eu implantes-eu PIP-eu